Kollár, Boris, predseda NR SR (2022-05-19):
Nemáte to písomne a myslím si, že hneď po tom, ako vaši kolegovia dajú písomné stanovisko, že kde boli počas hlasovania, keď tu neboli. No keď takto nám krásne vykážu, prečo neboli v sále, tak potom môžeme robiť aj tieto, tieto vaše návrhy môžeme brať vážne. Takže o tomto určite nemôžem dať hlasovať, ale bolo to milé, lebo je to úsmevné, od začiatku sme začali, ja viem, vás by som poprosil, keby ste si na klube sadli a porozprávali sa s tým vaším pánom poslancom Galisom. Večne sú s ním problémy, večne sú s ním problémy (smiech v sále), večne sú s ním problémy. Ja som hovoril tuná, na tý točně jsem říkal (povedané so smiechom), neber úplatky, neber úplatky, neber, nebo se z toho zblázníš. (Povedané so smiechom. Smiech v sále.) Dobre. Takže už poďme teraz vážne. Vážené pani poslankyne, ďakujem pekne za upozornenie, pán Podmanický, takže teraz už ideme vážne. Vážené pani poslankyne, vážení páni poslanci, budeme pokračovať v prerušenom rokovaní na základe žiadosti ministra pôdohospodárstva a rozvoja vidieka. V mene troch poslaneckých kluboch za, klubov za hnutie OĽANO, SME RODINA a SaS podávam procedurálny návrh, aby sme bod 72, tlač 840, prerokovali zajtra o deviatej hodine. Prosím, je všeobecný súhlas? (Reakcie z pléna.) Nie? Bolo tam nie. Prosím, prezentujme sa a hlasujeme. (Hlasovanie.) Prítomných 137 poslancov, za 91, proti 28, zdržalo 17, nehlasoval 1. Uvedený návrh sme schválili. Zároveň sa, samozrejme, ospravedlňujem pánovi poslancovi Galisovi, že si ho takto doberáme, takže veľké ospravedlnenie, pán poslanec. V mene troch poslaneckých klubov za OĽANO, SME RODINA a SaS podávam procedurálny návrh, aby sme o bodoch 68, 83 až 87 hlasovali na záver schôdze ako o posledných bodoch tejto schôdze. Je, prosím, všeobecný súhlas? (Reakcie z pléna . ) Ďakujem pekne, uvedené... Bolo nie? (Reakcie z pléna . ) Dobre. V tom prípade, keď bolo a, keď bolo áno-nie, tak v tom prípade dávam o tom hlasovať. Prosím, prezentujme sa a hlasujeme. (Hlasovanie.) Prítomných 139 poslancov, za 93, proti 15, zdržalo 31. Aj tento návrh sme schválili. Pani poslankyne, páni poslanci, chcem vás informovať, že vláda Slovenskej republiky, vláda Slovenskej republiky doručila Národnej rade návrh na skrátené legislatívne konanie o vládnom návrhu zákona o financovaní voľného času dieťaťa, tlač 1027, ako aj vládny návrh zákona pod tlačou 1028. Preto podávam návrh na zaradenie týchto nových bodov do programu 65. schôdze. Navrhujem, aby sme návrh vlády prerokovali teraz po hlasovaní. Je všeobecný súhlas? (Reakcie z pléna.) Nie, dobre. Tak dávam o tomto hlasovať. Prosím, prezentujme sa a hlasujeme. (Hlasovanie.) Prítomných 140 poslancov, za 82, proti 48, zdržalo sa 8, nehlasovali 2. Konštatujem, že sme zaradili tieto nové body do programu 65. schôdze, určili sme termín ich prerokovania. Pani poslankyne, páni poslanci, chcem vás informovať, že vláda Slovenskej republiky doručila Národnej rade návrh na skrátené legislatívne konanie o vládnom návrhu zákona o dani z výhody získanej v dôsledku osobitnej situácie na trhu s ropou, tlač 1025, to je ten Slovnaft, aby ste vedeli, 1025, ako aj vládny návrh zákona pod tlačou 1026. Preto podávam návrh na zaradenie týchto nových bodov do programu 65. schôdze. Navrhujem, aby sme návrh vlády prerokovali po tlači 1027. Je, prosím, všeobecný súhlas? (Reakcie z pléna.) Nie. Tak prosím, prezentujme sa a hlasujeme. (Hlasovanie.) Prítomných 139 poslancov, za 81, proti 32, zdržalo sa 23, nehlasovali 3. Konštatujem, že sme zaradili tieto nové body do programu 65. schôdze a určili sme termín ich prerokovania. Pani poslankyne, páni poslanci, chcem vás informovať, že vláda Slovenskej republiky doručila Národnej rade návrh na skrátené legislatívne konanie o vládnom návrhu zákona o niektorých opatreniach v sociálnej oblasti v súvislosti so situáciou na Ukrajine, tlač 1021, ako aj vládny návrh zákona pod tlačou 1022. Preto podávam návrh na zaradenie týchto nových bodov do programu 65. schôdze. Navrhujem, aby sme návrh vlády prerokovali po tlači 1025. Je všeobecný súhlas? (Reakcie z pléna.) Nie. Tak dávam o tomto hlasovať. Prosím, prezentujme sa a hlasujeme. (Hlasovanie.) Prítomných 140 poslancov, za 92, proti 10, zdržalo sa 37, nehlasoval 1. Konštatujem, že sme zaradili nové body do programu 65. schôdze a určili sme termín ich prerokovania. Teraz (krátka pauza), dobre, skrátené legislatívne konania sa budú hlasovať hneď po prerokovaní. V prípade, že sa neprerokujú všetky skrátené legislatívne konania, bude sa hlasovať aj o sedemnástej o tlačiach, ktoré sa prerokovali. Prosím, je o tomto všeobecný súhlas? (Súhlasná reakcia pléna.) Ďakujem pekne, uvedené sme schválili. A teraz navrhujem, aby sme prvé čítanie prekovali po hlasovaní o skrátenom legislatívnom konaní. Je všeobecný súhlas? (Súhlasná reakcia pléna.) Áno, ďakujem, aj toto sme schválili. A teraz, pani poslankyne a páni poslanci, chcem vás informovať (krátka pauza), to sme schválili, pardon, ospravedlňujem sa. Budeme pokračovať teraz dvomi hlasovaniami, v prvom čítaní o návrhu poslanca Suju na vydanie zákona, ktorým sa mení a dopĺňa zákon č. 39/2007 Z. z. o veterinárnej starostlivosti, tlač 992, bod 62 schváleného programu. Ešte než sa rozpŕchnete náhodou po tomto hlasovaní, chcem vás poprosiť, že o nejak 16.30 h by sme mohli zvolať grémium, aby sme sa dohodli na ďalšom postupe, lebo uvidíme, ako to bude pokračovať a aby sme vedeli, ako sa bude ďalej hlasovať a ako pobeží schôdza, čo nám to urobí, či sme stihli prerokovať tieto skrátené a aby sme vedeli určiť aj priestor na... (dokončenie vety zaznelo mimo mikrofónu). O 16.30 h potom bude grémium. Takže prosím spravodajcu z výboru pre pôdohospodárstvo a životné prostredie pána poslanca Filipa Kuffu, aby uviedol hlasovanie. (Hlasovanie o návrhu poslanca Národnej rady Slovenskej republiky Miroslava Suju na vydanie zákona, ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov , tlač 992.)